En primeras as membranas d'as baterías se feban de piel natural. Hue en día, por un regular, se fan con una u dos capas de plastico. Se montan en o casco d'os tambors fendo servir uns aros que son por un regular feitos de metal. Os aros varían en función d'o diametro de cada tambor y s'achustan a iste con entre quatre y dotze torniellos, seguntes a suya grandaria. D'ista traza, amás se pueden afinar as membranas, pretando u floixando-las. Existen por un regular dos membranas en cada tambor, a superior sobre a que se truca y a inferior que vibra. Conoixitos fabricants de membranas son Remo, Evans u Aquarian.